**UNIUNEA NAŢIONALĂ A BAROURILOR DIN ROMÂNIA**

***Consiliul Uniunii***

**HOTĂRÂREA NR. 78**

***17-18.07.2020***

**pentru completarea unor dispoziții ale Hotărârii nr. 135/12.06.2020 a Comisiei Permanente a U.N.B.R.**

*În conformitate cu prevederile art. 17 alin. (1), art. 65 lit. i) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare, şi ale art. 33 - 37 din Statutul profesiei de avocat, cu modificările şi completările ulterioare (denumit în continuare Statut),*

*Consiliul uniunii Naționale a Barourilor din România (U.N.B.R.), întrunit în şedinţa din 17-18 iulie 2020, a adoptat următoarea*

**HOTĂRÂRE:**

Art. 1 – Articolul 3 al Deciziei nr. 135/12.06.2020 a Comisiei Permanente a U.N.B.R. privind organizarea examenului de primire în profesie – sesiunea septembrie 2020 se completează cu un nou alineat – alineatul (6) – având următorul cuprins:

*„(6) Cererile de înscriere la examen, precum și înscrisurile însoțitoare se transmit de către candidați baroului în format electronic, prin internet la adresa* [*https://www.ifep.ro/CandidateFolder.aspx*](https://www.ifep.ro/CandidateFolder.aspx)*, adresă ce va fi făcută cunoscută candidaților de către barou prin publicarea pe pagina web proprie a anunțului privind examenul. După data examenului, candidații declarați admiși vor depune la barou, la data cererii de înscriere pe tabloul avocaților, originalele înscrisurilor transmise, ocazie cu care baroul va efectua confruntarea dintre acestea și cele transmise de candidați în format electronic*”.

Art. 2 – Prezenta Hotărâre se publică pe pagina web a Uniunii Naţionale a Barourilor din România ([www.unbr.ro](http://www.unbr.ro/)) şi se comunică barourilor.

Art. 3 – Prezenta Hotărâre intră în vigoare de la data publicării pe pagina web a Uniunii Naţionale a Barourilor din România ([www.unbr.ro](http://www.unbr.ro/)).

**CONSILIUL U.N.B.R.**